《登六和塔》
清代·洪震煊

七级镇江干，凌空一倚阑。月垂沧海阔，想结暮云寒。

古越凭遥指，秋潮入壮观。客星高可接，将去问严滩。

作者简介：（1770—1815）清浙江临海人，字百里，号杉堂。洪颐煊弟。嘉庆十八年拔贡生，尝入直隶督学幕中。与兄洪颐煊、洪坤煊同治经学，时有三洪之称。曾助阮元修《十三经校勘记》、《经籍纂诂》。兼工诗文。有《夏小正疏义》、《石鼓文考异》、《杉堂诗钞》等。